Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlaste president Abbas õhutas rahvusvahelist üldsust
korraldama 2018. a keskel Lähis-Ida konverentsi,
et luua platvorm rahu edendamiseks Iisraeli ja palestiinlaste vahel.
USA suursaadik ÜROs rõhutab:
Washington on otsustavalt valmis täitma oma vahendusrolli
toimiva lahenduse edendamiseks
Iisraeli ja palestiinlaste vanale konfliktile.
Süüria valitsust toetavad väed sisenesid Afrini Loode-Süürias,
et aidata kurdi võitlejaid lahinguis Türgi pealetungi vastu,
mis võib viia konflikti laienemiseni.
Palestiinlaste president Abbas õhutas rahvusvahelist üldsust
korraldama 2018. a keskel Lähis-Ida konverentsi,
et luua platvorm rahu edendamiseks Iisraeli ja palestiinlaste vahel.
Haruldases esinemises ÜRO Julgeolekunõukogus
kordas Abbas, et ei pea enam USAd neutraalseks vahendajaks.
Kohtusime USA presidendi Donald Trumpiga
2017. a neli korda
ja oleme väljendanud valmidust jõuda ajaloolise rahulepinguni.
Oleme korduvalt kinnitanud oma seisukohta
kooskõlas rahvusvahelise õigusega, vastavate ÜRO resolutsioonide
ja kahe riigi lahendusega 1967. a piiride põhjal.
Ometi pole USA valitsus selgitanud oma seisukohta.
Kas see on kahe riigi või ühe riigi lahenduse poolt?
Ja seejärel tegi see valitsus ohtlikul, pretsedenditul moel otsuse,
mille rahvusvaheline üldsus tagasi lükkas,
eemaldada Jeruusalemm ilma ühegi põhjuseta kõnelustelaualt.
Ta otsustas tunnustada linna Iisraeli pealinnana
ja kolida oma saatkonna Jeruusalemma, ignoreerides fakti,
et Ida-Jeruusalemm on osa palestiinlaste territooriumidest,
mida on okupeeritud 1967. aastast ja mis on meie pealinn,
mida meie tahame avatud linnaks
kõigi kolme monoteistliku religiooni,
eriti islami, kristluse ja judaismi usklikele.
Abbas mõistis juudiriigi taas hukka ja süüdistas Iisraeli
rahvusvahelisel tasandil soovitud kahe riigi lahenduse hülgamises.
Uue strateegiana näivas katses
püüdis Abbas eristada judaismi ja Iisraeli,
rõhutades, et palestiinlaste probleem puudutab vaid viimast.
Vastuseks Abbasi avaldusele lükkas USA suursaadik ÜROs tagasi väited,
nagu USA ei tunnistaks palestiinlaste kannatusi,
rõhutades samas, et Washington on valmis oma rolliks
toimiva lahenduse edendamisel vanale konfliktile.
Nikki Haley kinnitas, et palestiinlased peavad valima kahe tee vahel.
Üks neist viib ajaloolise lahenduseni,
nagu kunagi Iisraeli, Jordaania ja Egiptuse vahel,
ja teine ei vii palestiinlasi kuhugi.
Palestiinlaste juhtkonnal on valida kaks teed:
üks sisaldab absolutistlikke nõudeid, viharetoorikat ja vägivalla õhutamist.
See on viinud ja viib ka edaspidi palestiinlasi vaid raskusteni.
Teine tee on läbirääkimised ja kompromissid.
Ajalugu on näidanud, et see tee oli edukas Egiptusele ja Jordaaniale,
sh territooriumide üleandmine.
See tee on avatud ka palestiinlaste juhtkonnale,
kui nad oleksid vaid piisavalt julged.
USA teab, et palestiinlaste juhtkonnale
ei meeldinud otsus meie saatkond Jeruusalemma kolida.
See ei pea teile meeldima. Te ei pea seda kiitma.
Te ei pea seda isegi aktsepteerima.
Kuid teadke, et see otsus ei muutu.
Nii et teil on valida kaks teed:
võite USA hukka mõista, lükata tagasi USA rolli rahukõnelustel
ja taotleda ÜRO sarnastel rahvusvahelistel foorumitel
Iisraelile karistusmeetmeid.
Kinnitan teile, et see ei vii palestiinlasi oma pürgimustes kuhugi.
Või võite otsustada loobuda vihast meie saatkonna asukoha suhtes
ja liikuda meiega koos kõnelustel saavutatud kompromissini,
millel on suur potentsiaal palestiinlaste elujärje parandamiseks.
Iisraeli suursaadik ÜROs vastas samuti Abbasi avaldusele,
süüdistades teda
rahu vältimise eesmärgil pidevas ettekäänete otsimises.
Hr Abbas otsib taas ettekäänet.
Seekord väidab ta,
et USA otsus Jeruusalemma kohta peletas ta kõnelustelt eemale.
Tunnustades Jeruusalemma Iisraeli pealinnana,
väitis president Trump lihtsalt seda, mis peaks kõigile selge olema.
Ütlen selgelt - Jeruusalemm on olnud tuhandeid aastaid
meie rahva süda ja hing.
Jeruusalemm on olnud meie pealinn alates kuningas Taavetist
ja Jeruusalemm jääb alatiseks Iisraeli riigi jagamatuks pealinnaks.
Teisel teemal -
Egiptuse võimud olevat otsustanud avada Egiptuse piiripunkti Gazaga
alates tänasest kuni laupäevani neljaks päevaks,
et lubada vaba liikumist mõlemas suunas.
Vastuseks tänas palestiinlaste esindaja Araabia Liigas
Egiptuse presidenti tema jätkuvate jõupingutuste eest
palestiinlaste kannatuste leevendamisel.
Egiptuse ametnikelt polnud võimalik kohe kommentaare saada.
Süüria valitsust toetavad väed sisenesid Afrini Loode-Süürias,
et aidata kurdi võitlejaid lahinguis Türgi pealetungi vastu,
mis võib viia konflikti laienemiseni.
Süüria riigitelevisiooni teatel sisenesid omakaitseväed
ehk Iraani toetatud šiiitlikud võitlejad relvastatud konvoides Afrini,
lehvitades Süüria lippe ja vehkides relvadega.
Oleme Süüria Rahvajõud
ja tulime siia toetama oma rahvast, Afrini tsiviilelanikke,
kes on kannatanud nende ottomanide, seljukkide ja okupantide rünnakuid
nii minevikus kui olevikus.
Tulime Afrini, sest oleme üks, oleme üks Süüria rahvas.
Vastuseks nende Afrini sisenemisele Türgi invasiooni tagasitõrjumiseks,
avas Türgi võitlejate pihta massiivse kahuritule
ja sundis nad taganema.
Türgi president Erdogan teatas,
et Assadi toetavad šiiidid tegutsevad omaalgatuslikult,
kuna nii Moskva kui Teheran tõotasid Ankarale,
et ei luba oma käepikendustel sekkuda.
Märgati nende liikumist Afrini suunas.
Aga kui avati kahurituli,
pidid nad tagasi pöörduma.
Ja asi on hetkel sellega lõppenud.
Eilsetel kõnelustel Putini ja Rouhaniga leppisime selles asjas kokku.
Kahjuks, nagu te teate,
teevad sellised terrorirühmitused vahel
omaalgatuslikult valesid samme.
Me ei saa seda lubada.
Nad maksavad selle eest kõrget hinda.
Moskvas rõhutas Venemaa välisminister Lavrov,
et olukord Afrinis on lahendatav
Damaskuse ja Ankara otsese dialoogi teel.
Ühisel pressikonverentsil oma Pakistani kolleegi Asifiga
ütles Lavrov sedagi, et kurdi probleemi
ei tohiks kasutada regioonis kaose säilitamiseks ja süvendamiseks.
Aitäh vaatamast!
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri